JohanHeinsen/ENO huggingface dataset:
Nyeste Skilderie af Kiøbenhavn, 1821-05-19
Professor Dittmar maa have vidst bestemt hvad Dag Nordpolens Jisbjerge skulde nærme sig Fyen, vel have vi intet seet af dem, men de kunne jo være passerede om Natten, thi koldt blev det som Professoren spaaede, kun at Kulden kom nogle Dage før, ogsaa vedvarer længere end han havde spaaet. Det er da saa almindeligt som det tillige er gavnligt for Vegetationen, at Maj er kold og fugtig; men iaar er det kun saa paafaldende, fordi April var saa skjøn og varm, og endnu i Begyndelsen af Maj. Naar man betragter, at man i April gik i tyndeste Sommerklæder og uden Undseelse badede sig omkring Odense paa Steder, hvor den meeste Passage falder, og nu maa tye til Kakkelovnen og til Vinterfrakker, saa maae vi troe os overbeviist, at disse to Maaneder ere forvexlede. Jmidlertid er at haabe, at da vi paa Torsdag have Fuldmaane, og nu de lyse Nætter indtræffe, Sommeren igjen vil vederqvæge os. Jversens Av.)¬
Nyeste Skilderie af Kiøbenhavn, 1821-05-19
J Viborger Samler læses følgende: "1812 den 25de Marts, blev afdøde Else Pedersdatter, Ryberg eller Else Staunstrup jordet i LiørslefKirkegaard paa Morsøe. Hun var fød i Toustrup i Salling 1761. Hendes dobbelte Tilnavne kan hverken være de store Rybergers Familie eller mig ubehageligt, thi naar jeg blot siger: at hun havde tjent mig i 38 Aar, behøver hun ingen videre Lovtale. 4de M. B. 23 Cap. sidste af 10de V. Christian Staunsteup."
Nyeste Skilderie af Kiøbenhavn, 1821-05-19
Fra Vestkanten af Hertugdømmet Schlesvig, den 14de April 1821, læses følgende: "Jforgaars havde Flekken Høyer første Gang Marked med Heste og Qvæg. Dette han de i Omegnen allerede længe været en Gjenstand, for Manges Nysgierrighed, saasom Rygtet derom, ved hvilket alene det bebudedes, lød heel forskjelligt: Nogle paastode nemlig, det skulde være, Andre, endog fra selve Flekken, nægtede det. Marked blev der imidlertid holdt, ogsaa havde endeel Mennesker, maaskee størstedelen som Tilskuere, indfundet sig, men af Qvæg var der ikke synderlig meget, og Handelen var naturligviis heller ikke betydelig. En Hest, maaskee den eneste, der var til Marked, blev solgt for 50 Rd. Samme havde nær foraarsaget en Ulykke, inden den var kommen fra Byen,
Nyeste Skilderie af Kiøbenhavn, 1821-05-19
Kjøbenhavns Børs d. 19 Mai. Formedelst Helligdagen blev i Gaar ingen Cours noteret. J Dag solgtes Specier til 15 Rbmk. 12 s. Oblig. (med Renter fra 11 Decbr. 1820) 76. Nationalbank-Oblig. (af Laanet d. 4 Febr. f. A.) 91 Rbdlr. r. S. (uden Renter) eller 118 Rbd. Sedler pr. 100 Rbd. r. S. Norske Rigsbanksedler 15 3/2. Svenske Sedler 68 s. Disconto 6 pC.
Nyeste Skilderie af Kiøbenhavn, 1821-05-19
Blandede Efterretninger. Conens Mord.
Nyeste Skilderie af Kiøbenhavn, 1821-05-19
En mærkværdig Criminalhistorie. En af de vigtigste Criminalprocesser i ældre og nyere Tider er den, som det paa W. Conen i Cöln, den 9 Nov. 1816 om Aftenen, begaaede strækkelige Snigmord har givet Anledning til, og hvilket sidste allerede tilforn har været omtalt i nærværende Blad. Den Myrdede var en ung Mand, meget kyndig i Kjøbmandsregning, og blev sendt fra en Apotheker i Cöln, der havde forenet sig med Kjøbmand Fønck i Crefeld om et Brændeviinsbrænderie, for at undersøge Regnskaberne, angaaende hvilke der var opstaaet nogen Tvistighed; men da Fonck ikke vilde beqvemme sig til at forevise ham, som tredie Mand, Bøgerne, reiste sig derved Misforhold imellem begge. Efterat Regnskabet siden var bragt i Rigtighed, savnedes Conen, og mange i denne Stad mistænkte Fonck nu for at have begaaet et Drab paa hiin. Al Politiets Eftersøgen var forgjeves; men efter 6 Ugers Forløb opskyllede Rhinen et dødt Menneske, hvis Guld Lommeuhr og Klæder satte det udenfor al Tvivl, at det var Conens Liig, men den Brevtaske, hvori Apotheker Schrøders Fuldmagt og adskillige andre hans Forretning hos Fonck vedkommende Papirer laae, og som han bar i den indere Lomme af Kjolen, vare borte.
Nyeste Skilderie af Kiøbenhavn, 1821-05-19
Adskillige Kiendetegn paa Kjolen viste, at man i levende Live voldsomt havde frataget ham den, og man saae heraf, at det var Morderen mere magtpaaliggende at faae Brevtasken end Uhret. Den Myrdede havde adskillige dødelige Saar af Stik og Slag i Hovedet. Der blev nu anlagt Sag, og Foncks Bødker, C. Hamacher, paa Grund af et Saar i Hovedet, arresteret som Deeltager i Mordet. En Følge af dennes Heftelse og en Mængde Vidners Forklaring var, at ogsaa Fonck blev arresteret. Omsider tilstod Bødkeren, at han, i Forening med Fonck, havde i dennes Pakhuus dræbt Conen, pakket Liget i en Tønde, ladet det ved sin Broder, Adam Hamacher, afhente fra Foncks Huus, og, i det han selv fulgte med, kjøre til Rhinen, udtage der det døde Legeme af Tønden, og kaste baade dette og denne i Vandet. Fonck skulde have sagt til ham i Forveien: "vi maa skaffe den Karl (Conen) af Veien; thi han vil ruinere mig. Fonck blev imidlertid, efterat have været arresteret i to Aar, tilligemed hans Bogholder Hahnenein, frikiendt; men Bødker C. Hamacher blev, efter de franske Love, dømt til Tvangsarbeide for Livstid; til at brændemærkes paa høire Skulder og betale samtlig Procesomkostninger, der ikke kunde være ubetydelige i en Sag, hvori 158 Vidner vare blevne afhørte. Retten lod et Udtog af Dommen trykke og offentligen opslaae i Trier og Cölln, formodentligen for at røre Samvittigheden hos Venner og Beslægtede af Ophavsmanden til Hamachers Misgierning. Det Mærkværdigste ved denne Proces var, at den Myrdedes Gulduhr var Hoved vidnet, og at dette antoges for paa det fuldkomneste at bevise Foncks Uskyldighed. Uhret var nemlig næsten ganske optrukket, da Liget optoges af Vandet, hvoraf man sluttede, at det ogsaa maatte have været det, da Conen kastedes i Bandet. Var altsaa det døde Legeme kun blevet 24 Timer udenfor Vandet, saa maatte Uhret været udløbet, især da det laae i en ulden Pung, der forhindrede saa meget mere Kuldens Jndvirkning. Det standsede i Vandet, fordi dette trængte ind i Beenklæderne og Varmen pludseligen forandredes til Kulde. Den Tid, der var forløben fra Uhrets Optrækning indtil dets Standsning, kan, om det end antoges at have været halv optrukket, ikke regnes for mere end 12 Timer.
Nyeste Skilderie af Kiøbenhavn, 1821-05-19
En Dommers største Skarpsindighed kan ofte strande paa den allerubetydeligste, ham ubekiendte, Omstændighed, og den største Sandsynlighed kan skaffe og vildlede ham. M. Aug. W. Zachariæ, Lærer i Mathematiken, agter at udgive et Skrift under TitelFluglust und Fluges Beginnen, hvori han vil lære Folk Konsten at flyve, det vil sige uden Vinger, men ved Hielp af et Slags Flyvebaad. Han beklager, at han ikke har havt Raad til at udføre i det Store, hvad han i det Smaa saa geometrisk sikkert, og ved en Række af Erfaringer, har prøvet.
Nyeste Skilderie af Kiøbenhavn, 1821-05-19
Det astronomiske Societet i London har optaget Prof. Bode i Berlin til udenlandsk Medlem. En politisk Regnemester vil have udfundet, at af de 11 Classelotterier, der i Tydskland sælge Lodder, 224,000 Lodder fordeles, nemlig for 26 Mill. Gylden, men kun 1/2 Deel Spillere høste Fordeel derved. Han har derfor opfundet en anden Plan, for at give Spilleaanden en almeen nyttigere Retning, hvorved ingen af Spillerne taber, og desuden hver Stat inden 26 Aar kunde betale al sin Gield, hvor stor den end maatte være. Dette Underværk skal bevirkes, ved at samle Renter paa Renter, hvilket rigtig nok ikke vilde være umueligt, naar der fandtes talrige Spillere, som i een eller et Par Menneskealdere vilde die paa deres Gevinst.
Nyeste Skilderie af Kiøbenhavn, 1821-05-19
Lord Byrons Sørgespil Marino Falieri, er under Titel af Dogen af Venedig bleven given paa Drurylane Theatret i London, uagtet Forf. i Fortalen udtrykkeligen har erklæret sig derimod Der er nu opstaaet en Proces desangaaende, der vil afgjøre, hvorvidt et Skuespil tør opføres og af Skuespillerne forandres, uden Forfatterens Samtykke.
Nyeste Skilderie af Kiøbenhavn, 1821-05-19
J Breslau døde nyligen Vægternes SenforM. Garelka, 100 Aar og 4 Maaneder gammel Han havde tjent i 36 Aar i den preussiske Hær, overstaaet Syvaarskrigen, uden at være en eneste Gang syg, bestyret indtil faa Aar førend sin Død selv sin Forretning som Vægter, og indtil sit Endeligt nydt den fulde Brug af sine Sandser. To Timer inden han døde sagde han til sin Sønnesøn, der, efter Sædvane, vilde pudse hans Støvler, lad mig gjøre det; jeg har flere Kræfter end du." Man skulde troe, at en Nattevægter, der maa vaage naar Andre sove, og altsaa savne eet af de vigtigste Huselandske Livsforlængelsesmidler, maatte døe meget tidligere end de, der kunne sove, naar han vaager. Men M. Garelka har godtgjort ved sit Exempel Celsus's Ord, at der i Medicinen næsten ikke gives nogen Regel uden Undtagelse. Platincertsen blev hidtil, som bekjendt, kun fundet i smaa Korn af et Sandskorns Størrelse.
Nyeste Skilderie af Kiøbenhavn, 1821-05-19
Det største hidtil fundne Stykke af et Dueægs Størrelse og 1088 Grans Vægt, bragte Alexander v. Humboldt fra Choco i Sydamerica, og forærede samme til det Kongel. Mineraliecabinet i Berlin. Men endnu større er den Platinmasse, som en Negerslave for ikke længe siden fandt i Condotos Guldminer i Gouvernementet Choco, og som nu gjemmes i det Kgl. Museum i Madrid. Det veier over 1 1/2 Pund. (Plating, af det spanske Plata, Sølv, blev af Spanierne opdaget 1736 i Sydamerica, og Chemisterne kaldte det hvidt Guld, Tungguld, Guldsølv.)
Nyeste Skilderie af Kiøbenhavn, 1821-05-19
Vi have, i Anledning af de ikke langt fra Lexington i de forenede Stater 1819 fødte Misfostere omtalt to af samme Slags, som skulde være fødte i Europa for mange Aar siden, uden at kunne bestemme Tid og Sted. Nu see vi os istand til at berette, at dette Misfoster var født 1701 i Szony i Ungern, og bestod af to Søstere, der paa adskillige Dele af deres Legemer vare saa adskilleligen sammenvoxne, at de kun dannede eet physisk Væsen med to Hoveder, hvoraf hvert viste særdeles og fra det andet ganske forskjellige physiske Kræfter. Dette Tvillingfoster blev ført omkring til Skue i hele Europa og gjorde stor Opsigt. Begge Søstrene havde en dannet Forstand, talte med Færdighed Fransk, Tydsk, Engelsk, forstode at læse og skrive, og sang ret nydeligen. Ofte blev den ene syg, naar den anden var sund. De opnaaede en Alder af 22 Aar, og døde lykkeligviis begge paa eengang. - Adskillige Læger fra Omegnen have taget de i America fødte Misfostere, i Øiesyn, for at undersøge, om det er tænkeligt, ved noget Slags chirurgisk Operation at adskille begge disse ulykkelige Væsener. Men alle fandt det aldeles umueligt. J den americanske Revolutionskrig sank to engelske Krigskibe, en Fregat og en Brig, i Nærheden, af Nyyork. Fregatten havde en stor Sum rede Penge ombord, der beløb sig til 1 Mill. Pd. St.
Nyeste Skilderie af Kiøbenhavn, 1821-05-19
Efter henved et halvt Aarhundredes Forløb er nu en Borger i Nyyork, ved Navn Sammel Davis, kommen paa den Tanke, ved Hielp af en Dykkerklokke, at hente op fra Havets Bund ikke allene hiin Pengesum, men ogsaa andre Sager af Værdie, og, naar det, efter Vragets nøiere Undersøgelse, fandtes Umagen værd, ved en til den Ende af ham selv opfunden Maskine, at opløfte begge Skibe paa Vandets Overflade. Virkeligen ere ved Hjelp af denne Maskine i Nyyorks Havn allerede to Skaanerter, der stode 15 Fod under Vandet, blevne opløftede. Til hiint større og bekosteligere, men mueligen ogsaa mere lønnende Foretagende, indbyder Davis nu i offentlige Blade til Subscription, for at faae den dertil fornødne Sum i Actier, hver til 15 Dollars.
Nyeste Skilderie af Kiøbenhavn, 1821-05-19
J Robert Walpoles 1820 udkomne Reise fortælles, at uagtet Mahomed har belagt Tyverie med stor Straf, tages Tyvene i Constantinopel dog i en vis Henseende i Beskyttelse. En Embedsmand, som kaldes Zynda Hakekest, er, saa at sige, alle Gavtyves Overhoved, og betaler sin Post med 2300 Piastre. Hver paagreben Tyv tager sin Tilflugt til ham, hvorpaa han lader Forbryderen bringe i Slavehuset, men snart derefter frigive. Tyvens Navn, Signalement, ja endog det Slags Tyverie, han især beflitter sig paa, optegnes nøiagtigen, og nu gielder han for et ordentligt Medlem af Broderskabet. De under tusinde Skikkelser fremtrædende Spitsbuber øve nu deres Talenter langt mindre udsatte for Fare, og ere Ting af Vigtighed blevne stiaalne, saa henvender man sig til Zynda Hakekest, giver ham al muelig Oplysning om Maaden, hvorpaa Tyveriet er begaaet, og Zynda lader nu de Tyve kalde, som han veed om, at de stiele paa den betegnede Maade. Den Skyldige kan da ikke længe blive uopdaget Tyvekosterne maa udleveres af ham, men Zyndan fordrer en høi Godtgjørelse for sin Umage, og naar man ikke vil give ham den, beholder han det Hel og deeler det med Tyven. Mærkeligt er det, at efter Diodors Beretning ogsaa hos Ægypterne Tyvene udgjorde et ganske saaledes organiseret Corps.
Nyeste Skilderie af Kiøbenhavn, 1821-05-19
Den første engelske Avis udkom under Navn af The English Mercurie 1588, og blev trykt under den spanske Armada. Fra 1661 til 1688 udkom allerede 70 Tidender, men 1808 vare de stegne til 213.
Nyeste Skilderie af Kiøbenhavn, 1821-05-19
Kjøbenhavn. Trykt hos J. H. Höecke.
Nyeste Skilderie af Kiøbenhavn, 1821-05-22
Nyeste Skilderie af Kjøbenhavn. Attende Aargang. No. 41. Udgivet, redigeret og forlagt af S. Soldin. Forsendes, i Følge Kongel. allernaadigst Tilladelse, med Brevposterne. Tirsdagen den 22 Maji 1821.
Nyeste Skilderie af Kiøbenhavn, 1821-05-22
Jndenlandske Efterretninger. Hs. Maj. Keiser Alexanders meget lignende Brystbillede, som Thorvaldsen har modelleret under sit Ophold i Troppau, er nu forsynet med Draperie, og vil med det første paabegyndes i Marmor. Ogsaa H. H. Prinds Christian og Gemalindes Buster ere af overordentlig Lighed.
Nyeste Skilderie af Kiøbenhavn, 1821-05-22
Thorvaldsen agter med det første at gaae over til større Konstværker, og især at begynde paa Fyrsten af Schwarzenbergs Mindemærke. Saaledes vil næsten ethvert Rige i Europa, om Forsynet, som vi alle bør haabe og ønske, forunder den store Konstner et langt Liv, i sin Tid kunne oppise et Monument, der ligesaa meget forherliger Thorwaldsens Genius, som den Hædrede, det skal forevige.
Nyeste Skilderie af Kiøbenhavn, 1821-05-22
J Amsterdam vare Priserne paa danske Kornvarer den 12 Maj saaledes: 116 til 120 Pd. ny rød Hvede 8296 Gal., 76 Pd. Havre 36 Gal Nakskov, d. 14 Mai. Sidstafvigte Torsdag den 10de dennes om Morgenen opkom Jldløs i Møller Johan Vredes Møllehuus i Egebølle, og blev paa mindre Tid end 2 Timer, ei allene fornævnte Møllehuus, men endog størstedelen af Mandens Indboe, tilligemed nogle Kreature, lagt i Aske.
Nyeste Skilderie af Kiøbenhavn, 1821-05-22
Odense, d. 18 Maj. Delinqventen Frederik Jensen, som for attenteret Mord paa en anden Tugthuusfange ved alle Retter er dømt fra Livet, iværksatte i Onsdags et Udbrud fra sin Arrest heri Raadhuuset, som var forenet med et sieldent Overlæg og Dristighed. Efterat have skilt sig ved Jernet og boret et Hul i Muren under Sengen, i Arresten, var han krøbet derigjennem ind i et andet Aflukke, som stødte til Vægtervagten, hvorfra han gjennem Vinduet slap ud paa Gaden midt om Formiddagen, og saaledes tog Flugten gjennem endeel Smaastræder ud af Byen. Politiet lod imidlertid strax sætte efter ham paa alle Kanter, og virkelig lykkedes det en af dets Udsendte, Peter Junker, assisteret af Stedets Sognefoged efter Herredsfogdens Ordre, at gribe ham Natten derpaa i et Udflytterhuus, et Par Miil herfra, hos hans Søster, hvor han nylig var ankommen og just sad og spiste. Hans Frihed var saaledes kun af kort Varighed, og alt i Gaar Morges blev han atter bragt bunden hertil. - Denne farlige Person er ellers et ungt Menneske paa 22 Aar, og har et saa godmodigt Udseende, at selv en Lavater neppe der vilde kunne opdage Forbryderen.
Nyeste Skilderie af Kiøbenhavn, 1821-05-22
Blandede Efterretninger. Ved Flekken Volkach, 4 Mile fra Würsburg, oprettes, i Anledning af den Statsgrundlov, som Kongen af Bayern paa hans Fødselsdag, d. 27. Mai f. A., har givet sit Land, et Mindemærke, hvortil Grundstenen skal lægges d. 27 d. M. Det skal forevige hiin Nationalbegivenhed, og kommer til at staae paa en Høi. Det forestiller en caneleret dorisk Søile, hvilende paa en tredobbelt Sokkel. Op til Abaccus, der omgives af et Bronzerækværk, fører en Trappe. Det bærer desuden et rundt Stylobat, der krones af en liden, med Egeløv bedækket Kuppel, paa hvilken der er et Ornament, i Form af en kort Candelaber af grøn Bronze. Paa Hovedfladen af det øverste Stylo bat læses Grundlovens fortrinligste Grundsætninger; derover Jndskriften: Magnus ab integrosaculorum nescitur ordo. Ganske øverst Kongens Navn, og Aaret og Dagen, Constitutionen blev givet. Søilens Basis er 25 Fod 4 Tommer, Sokklerne 9 F. 9 T., Støtten 57 F., i Gjennemsnit 11 F., det øvere Stylobat 14 F. 3 T. i Høide, Gjennemsnit 8 F. 4 T. Ornamentet 9 F. Det Heles Høide 90 F. Udførelsen er overdraget til Overbygningsraad Klenze i München.
Nyeste Skilderie af Kiøbenhavn, 1821-05-22
Missionairen Campbell er trængt 250 Mile frem nordøstlig for Lataku i det sydlige Africa, og har opdaget en Stad, Kurrnechane, der har 16,000 Jndbyggere. De besidde en vis Grad af Civilisation, der i hine Egne er usædvanlig, smelte Jern og Kobber af Erts, og deres Synaale, og andre Naale saavelsom lignende Metalvarer, ere vidt omkring bekiendte. Campbell fandt der mange Støberier, men hvortil han dog ikke kunde faae Adgang.
Nyeste Skilderie af Kiøbenhavn, 1821-05-22
Blandt Londons Sieldenheder gives ogsaa en gammel Kone, der holder et Slags Skole, hvori Børn undervises i den Konst at tigge. - Af Jndberetning fra en Committee, der skulde undersøge Tiggervæsenet, sees, at der i denne Stad bestandigen findes 15,000 Gadetiggere, hvoriblandt de fleste dagligen sammenbetle 8, 10 og 12 Shillings ja, man har et Exempel paa, at een fik paa een Dag 30 Shillings. Mange udgjøre en Klub, hvor de om Aftenen svire og drikke. De Konster, som de betjene sig af til at vække Medlidenhed, ere talløse. Den meest yndede er imidlertid en Mængde Børn, som man i visse Huse udleier dagviis, og man har Exempler paa, at der er betalt 2 S. og 6 P. om Dagen i Leie af et Barn. En Kone sad i 10 Aar hver Dag paa et og samme Sted med to Tvillinger, som aldrig bleve ældre.
Nyeste Skilderie af Kiøbenhavn, 1821-05-22
Foruden Gadetiggerne gives adskillige 1000, der gaae omkring i Husene med Tiggerbreve, og endeel Personer leve af at opsætte disse Breve. Alle Midler, som Lovene have forsøgt derimod, have hidtil været frugtesløse. Neppe er en Tigger bragt bort fra sit Sogn, førend han igjen vender tilbage dertil, neppe har han forladt Tugthuset, hvori han, som Landstryger har været indspærret, førend han igjen begynder at tigge. (Fængselstraffen tør ikke vare længer end en Maaned.) Saaledes har f. Ex. en Kone siddet 39 Gange i Bridewell, hver Gang en Uge, 14 Dage eller en Maaned lang, uden at tænke paa Bedring. Som Aarsag til det overhaandtagende Betlerie ansees de Fattiges slette Behandling i Fattighusene, og den alt for korte Tid, Landstrygere ere indspærrede. Mod begge Deele haaber man, Parlamentet vil føie Anstalter.
Nyeste Skilderie af Kiøbenhavn, 1821-05-22
J det russiske Statholderskab Pensa forvildede der sig en Kat, der fødte 4 Unger, hvoraf to lignede Maaren, Kiøerne lignede ikke Kattens, og Snuden var langagtig, som hos Maaren. Begge de andre havde Kattekløer og runde Hoveder. Alle havde sorte Fødder, Hale og Øre som Maaren, og de dræbte Fugle og mindre Dyr mere af Ødelæggelsessyge end for at søge Føde. Eieren søgte at formere denne Bastardstamme, og at forhindre Sammenblandingen med den almindelige Kat, hvilket ogsaa fuldkomment lykkedes ham. Efter faa Aars Forløb havde han over 100 af disse Dyr, hvis Skind var meget skjønt. Et Exemplar, som for ikke længe siden blev oversendt det Keis. Selskab for Naturvidenskaben i Moskwa, var af tre die eller fjerde Kuld og havde endnu alle Egenheder af det første.
Nyeste Skilderie af Kiøbenhavn, 1821-05-22
Hos en i Davisstrædet nyligen fangen Hvalfisk fandt man, omtrent 20 Tommer dybt i dens Spæk, et Stykke Leerskifer, der næsten havde Form. af en sphærisk Trekant og en skarp Eng, formodentligen en Eskimers Lantse. Saaret var aret.
Nyeste Skilderie af Kiøbenhavn, 1821-05-22
Decandolle fortæller i Annales de Chimie et mærkværdigt Exempel paa Planternes Levekraft. Den afdøde norske Naturforsker C. Smith *) forærede ham i Febr. 1816 blandt andre en i Teneriffa i Juli 1815 tørret Plante, og ligeledes en Sempervivum, som Decandolle i 11 Maaneder havde gjemt i sit Herbarium. Da han i Jan. 1817 bemærkede en hvid Prik, som var drevet frem, tog han den ud og satte den i Jorden. Den voxte frodigen, har siden blomstret adskillige Gange og frembragt unge Skud. Det er den af Sims kaldte Sempervivum ciliatum.
Nyeste Skilderie af Kiøbenhavn, 1821-05-22
J Vargas Bedemars Reise til det høiere Norden læses følgende interessante Træk af Lap*) Denne unge Mand, der lovede at blive forsit Fædreneland en anden Vahl, blev i en Alder af 27 Aar Professor i Botaniken ved det norske Universitet. Han døde, til stort Tab for Videnskaberne, 1816 paa Congo fløden i Africa. lændernes Levemaade. Forf. gjorde sin Vinterreise gjennem Landet i en Pulk (en Slæde med et Rensdyr for), hvori man sidder indpakket som i et stort Etui. Han ankom til Fru Makris, en laplændsk Dames Bolig, som han beskriver saaledes: Boligen bestod af sammenstillede Bræder, belagte med Jordstykker. Det Jndere, omtrent 8 Qvadratfod stort, indbefattede i Midten det røgende Jldsted. Familien bestod, uden de Fremmede, af 8 Personer, for det meste Fruentimmer, der sadde paa Tæerne omkring Jldstedet. Mig, min Tjener og Tolk, siger Forf., indrømmedes omtrent Halvdelen af denne Bygning, og jeg lagde mig udstrakt paa Gulvet, da det var umueligt, formedelst den overordentlige Røg, at sidde opreist. Familiens Huusgeraad bestod af to Potter, og en Bøsse med Salt. Jntet lader sig sammenligne med den her herskende Ureenlighed. Til Frokost gik et stort Rensdyrbeen omkring fra Moderen indtil det mindste Barn. Enhver gavede med stor Graadighed derpaa og lod det gaae videre. Mad. Makri skulde besørge Forf. videre befordret, og han afreiste under hendes Anførsel. Hun havde et Barn paa tre Aar med sig i sin Pulk; dette stak i en Sæk af Sælhundeskind, fik underveis ofte Die, og frøs, uden dog at fryse ihiel, i dette Læderetni, saa stivt som en Stok Da man siden kom til en temmelig reenlig Hytte, blev det sat til Jlden, hvor da dets been haarde Hylster optørde, og Barnet, udtaget af dette Futteral, ganske lystigt og muntert løb omkring.
Nyeste Skilderie af Kiøbenhavn, 1821-05-22
Kjøbenhavns Børs, d. 22 Mai. Cours. Hamb. 2 M. 262, a vista 265. Spec. 264. - Specier solgtes til 15 Rbmk. 12 s.a 15 Rbmk. 13 1/2 s. Oblig. (med Renter fra 11 Decbr. 1820) 76 1/2. Nationalbank-Oblig. (af Laanet d. 4 Febr. f. A.) 91 Rbdlr. r. S. (uden Renter) eller 119 Rbd. Sedler pr. 100 Rbd. r. S. Norske Rigsbanksedler 157. Svenske Sedler 68 s. Disconto 6 pC. Kjøbenhavn. Trykt hos J. H. Höecke.
Nyeste Skilderie af Kiøbenhavn, 1821-05-26
Nyeste Skilderie af Kjøbenhavn. Attende Aargang. No. 42. Udgivet, redigeret og forlagt af S. Soldin. Forsendes, i Følge Kongel. allernaadigst Tilladelse, med Brevposterne. Løverdagen den 26 Maji 1821. Vindskibelighedens Skjebne.